Държавен вестник, бр. 23, 2018 г., стр. 177

БРОЙ  23	
Д Ъ Р Ж А В Е Н  В Е С Т Н И К 	
СТР.  177  
роговичния лимб до 3 мм, единичните  повърхностни цикатрикси  на  конюнктивата,  пигментопатиите,  хеморагиите и 
съдовите заболявания, подлежащи на лечение.
При анамнеза, положителни алергологични тестове и/или клинична изява на полиноза, вернален конюнктивит или друг 
вид алергичен конюнктивит кандидатите по графи 1, 3, 5, 7 и 9   са негодни. 
Решенията са дадени в табличната част.
Болести на склерата, роговицата, ириса и цилиарното тяло (Н15-Н22)
(Н15 Н16) Болести на склерата и кератит
Освидетелстваните с  рецидиви са негодни. Кандидатите с извършена рефрактивна хирургия на роговицата са годни по 
графи 1, 3, 5, 7 и 9 след изтичане на една година от датата на проведеното лечение. Годността се преценява след проведено 
клинично изследване: зрителна острота, контрастна чувствителност, оглед с Голдман на ретинна периферия и мезотест 2. 
По останалите графи годността е съобразно изискванията  на чл. 7.
Решенията са дадени в табличната част. 
(Н20 Н22) Иридоциклит и други болести на ириса и цилиарното тяло 
Към буква „а“ се отнасят хроничните и рецидивиращите форми на иридоциклит. 
Към буква „б“ се отнасят случаите след прекаран остър иридоциклит при наличие само на единични отлагания от ирисов 
пигмент върху предната лещена капсула и с пълно възстановяване на зрителните функции.
Решенията са дадени в табличната част. 
Болести на лещата (Н25-Н28)
Н25-Н28 Катаракти и други болести на лещата
Към буква „а“ се отнасят всички заболявания на лещата, както и катаракта на едното  или двете очи, повлияващи зрителните 
функции.
Към буква „б“ се отнасят периферните фини, непрогресиращи мътнини в лещата и отделните субкапсуларни вакуоли, 
невлияещи на зрителните функции. 
При установена начална придобита катаракта освидетелстваните по графи 2, 4, 6, 8 и 10 подлежат  на  контролни прегледи 
през 6 месеца.
Псевдофакия (Z96.1) – едноочна или двуочна,  освидетелстваните по графи 2, 4, 6, 8 и 10 се решават съобразно изискванията 
по рубрики Н52,Н54 и чл. 7.
Болести на хориоидеята и ретината (Н30-Н36)
Н30-Н31 Хориоретинално възпаление и други  заболявания на хориоидеята
 Към буква „б“ се отнасят огнищни хориоретинити с  периферна  локализация  след лечение с пълно функционално 
възстановаване и без рецидив, както и хориоретинални цикатрикси, неповлияващи зрителните функции. При рецидив се 
решават по буква „а“.
Решенията са дадени в табличната част.
(Н33-Н36) Болести на ретината
Н35.0 Към буква „б“ се отнасят случаите след единично ексудативно  отлепване  на  ретината,  дължащо се на възпалителен 
процес на  увеята, без предшестващи ретинени аномалии, при което  след  лечение има пълно морфологично и функционално 
възстановяване.
Рецидивиращите форми се рашават по буква „а“.
Н36.0 Тук се включват всички преаблационни  състояния.
Решенията са дадени в табличната част.
 Глаукома (Н40-Н42)
Доказването на глаукома трябва да е в специализирано лечебно заведение. Началните форми на глаукома без промени в 
зрителната острота, зрителния нерв, зрителното поле, компенсирано ВОН до  27 mmHg  са годни. Контрол на ВОН на шест 
месеца и веднъж годишно изследване на зрителни полета (периметри).
Решенията са дадени в табличната част.
Болести на мускулите на окото, нарушение на бинокуларното движение на очите, акомодацията и рефракцията 
(Н49-Н52)
Н51.1 Недостатъчност на конвергенцията 
Максималната стойност на конвергенцията е до 10 см.
Решенията са дадени в табличната част.
Н52.0 Хиперметропия
Н52.1 Миопия
Н52.2 Астигматизъм  
Н 52.4 Пресбиопия 
Изследването на рефракцията на всички кандидати се извършва със субективни и  обективни методи след медикаментозна 
циклоплегия.
Решенията са дадени в табличната част.
Н53.5 Аномалии на цветното зрение
Изследването на цветното зрение се извършва с полихроматичните таблици на Ишихара, Рабкин и Щилинг и аномалоскопия. 
Решенията са дадени в табличната част.
Н53.6 Нощна слепота 
Изследването на светлоусещането се извършва с мезотест или никтометър. Провежда  в задължителен порядък при първия 
годишен медицински преглед. При установени отклонения или съмнение за нарушено нощно зрение, заключението се 
взема след клинично изследване..
Решенията са дадени в табличната част.
Н54 Слепота и намалено зрение 
Посочените в тази рубрика изисквания са за зрителна острота без корекция.
Н54 „б“ Освидетелстваните по графа 10 са годни при зрителна острота 1.0 с оптична корекция на всяко око поотделно.
Н54 „в“ Освидетелстваните по всички графи са годни при зрителна острота 1.0 с оптична корекция на всяко око поотделно.